
83) και από άλλες δημόσιες ή ιδιωτικές πηγές. 

2. Τις πιστώσεις που αναφέρονται στην προηγούμενη παράγραφο βαρύ¬ 
νουν οι δαπάνες για: 

α) την εκπόνηση των μελετών. 

β) τις αναγκαίες ερευνητικές εργασίες, καθώς και τις εργασίες και υλικά 
τεκμηρίωσης 

γ) την εκτέλεση και συντήρηση των αρχαιολογικών έργων 
δ) την καταβολή αποζημίωσης για την προσωρινή στέρηση της χοήσης, 
καθώς και για τις ζημιές που προκαλούνται κατά την εκτέλεση των έργων 
ε) τα ασφάλιστρα των ίδιων των έργων και των επιβλεπόντων και των 
εργαζομένων σ’ αυτά 

στ) την προμήθεια μέσων και των αναγκαίων μηχανημάτων, εργαλείων, 
οργάνων, συσκευών, ειδικών συγγραμμάτων, χαρτών και υλικών πάσης 
φύσεως 

ζ) την καταβολή αμοιβών, αποδοχών ή αποζημιώσεων στο προσωπικό 
πάσης φύσεως που προσλαμβάνεται πρόσκαιρα για την εκτέλεση, επίβλεψη, 
συντήρηση και φύλαξη των έργων και των εργοταξίων 
η) τη μίσθωση των αναγκαιούντων ακινήτων και μέσων 
θ) αμοιβές παροχής υπηρεσιών 

ι) την εκτέλεση επί μέρους εργασιών από τρίτους, με υλικά ή χωρίς υλικά 
(φατούρα) 

ια) την επιστημονική δημοσίευση των εργασιών μετά την ολοκλήρωσή 
τους και κάθε άλλη δαπάνη σχετική με την μελέτη, τεκμηρίωση, εκτέλεση 
και εν χρόνω παρακολούθηση των αρχαιολογικών έργων. 

3. Η διαχείριση των επιχορηγήσεων του Ταμείου Αρχαιολογικών Πό¬ 
ρων και Απαλλοτριώσεων προς τις παριφερειακές και ειδικές περιφερειακές 
υπηρεσίες του ΤΠ.ΠΟ (παρ. 59 του άρθρου 11 του Ν. 1881/90, ΦΕΚ Α 
42) πραγματοποιείται από αυτές απ’ ευθείας και σύμφωνα με τους κανόνες 
περί λογιστικής διαχειρίσεως που διέπουν την λειτουργία τους. 

4. Με απόφαση του Τπουργού Πολιτισμού καθορίζονται η ροή χρηματο¬ 
δότησης μελετών και έργων, που χρηματοδοτούνται από τα προβλεπάμενα 
στη διάταξη του άρθρου 13 του Ν. 1948/91 έσοδα, σε περίπτωση που ο 
προϋπολογισμός τους υπερβαίνει την αρχική χρηματοδότηση. Η απόφαση 
αυτή αποτελεί προϋπόθεση για τη δημοπράτηση του έργου. 

Άρθρο 7 

Τρόπος εκτελέσεως των αρχαιολογικών έργων 

1. Οι ανασκαφές και εν γένει τα αρχαιολογικά έργα που εκτελούνται 
μετά από έγκριση του αρμο&ίου οργάνου του ΤΠ.ΠΟ, από τις διευθύνουσες 
Υπηρεσίες του άρθρου 2 παρ. 1 εδάφ. α' και β’ του Π.Δ. 263/87,(ΦΕΚ Α 
127) και τις Υπηρεσίες της παρ. 4 του άρθρου 2 του ίδιου διατάγματος γί¬ 
νονται με αυτεπιστασία και απολογιστικά. 

2. Ο τρόπος εκτέλεσης των αρχαιολογικών έργων που εκτελούνται από 
τις λοιπές διευθύνουσες υπηρεσίες του άρθρου 2 παρ. 1 εδάφ. γ' του Π.Δ. 
263/87, αποφασίζεται σύμφωνα με τις διατάξεις του άρθρου 1 του Π.Δ. 
609/85. Τα έργα αυτά μπορούν να εκτελεσθούν είτε με αυτεπιστασία και 
απολογιστικά είτε από ειδικευμένες επιχειρήσεις. 

3. Η συντήρηση των εκτελουμένων έργων, καθώς και η άρση ετοιμορρο- 
πίας ενεργείται κατά προτεραιότητα. 

4. Η εκτέλεση αρχαιολογικών έργων και εργασιών όπου κρίνεται απα¬ 
ραίτητο γίνεται με βάση ειδικές τεχνικές προδιαγραφές που εγκρίνονται 
εκάστοτε με απόφαση του Υπουργού Πολιτισμού ύστερα από γνωμοδότηση 
του Κ.Α.Σ. ή και του Τεχνικού Συμβουλίου του ΥΠ.ΠΟ, κατά περίπτωση. 
Στη διαμόρφωση των προδιαγραφών αυτών λαμβάνονται υπόψη οι διεθνείς 
Συμβάσεις, Διακηρύξεις, Συστάσεις διεθνών οργανισμών, κανονισμοί και 
προδιαγραφές άλλων χωρών και η διεθνής πρακτική που ακολουθείται στα 
σχετικά θέματα. Με όμοιες αποφάσεις εγκρίνονται και οι τροποποιήσεις που 
ενδείκνυνται να γίνουν. 

5. Σε περίπτωση που κάποιο αρχαιολογικό έργο είναι αρμοδιότητος πε¬ 
ρισσοτέρων της μιάς υπηρεσιών, με απόφαση του Υπουργού Πολιτισμού 
μπορεί να ανατίθεται σε μία μόνο υπηρεσία. Τα όργανα δημοπράτησης, επί¬ 
βλεψης και παραλαβής του έργου, στις περιπτώσεις αυτές μπορούν να στε¬ 
λεχώνονται και από υπαλλήλους των συναρμόδιων υπηρεσιών. 

Άρθρο 8 

Εκτέλεση αρχαιολογικών έργων από εργοληπτικές επιχειρήσεις 

Στις περιπτώσεις που τα αρχαιολογικά έργα ανατίθενται σε ειδικευμένες 
εργοληπτικές επιχειρήσεις εφαρμόζονται οι διατάξεις του Ν. 1418/84 και 
των εκτελεστικών του Π.Δ/γμάτων 609/85 και 263/87, με τις παρα¬ 
κάτω τροποποιήσεις και συμπληρώσεις: 

α) Η διακήρυξη δημοπρασίας, ανεξάρτητα από το επιλεγόμενο σύστημα 
υποβολής οικονομικής προσφοράς μπορεί να ορίζει και όλες τις απαιτούμε- 
νες με ποινή· αποκλεισμού προϋποθέσεις για τη συμμετοχή εργοληπτικών 
επιχειρήσεων όπως π.χ. η τεμηριωμένη προηγούμενη εμπειρία σε εκτέλεση 


παρόμοιων έργων, η ετοιμότητα και εξασφάλιση των κατάλληλων συνερ¬ 
γείων, υλικών και εξοπλισμού για την εκτέλεση των ειδικών εργασιών 
κ.λ.π. 

Τα πρόσθετα αυτά στοιχεία εξετάζονται από την επιτροπή πριν από το 
άνοιγμα των οικονομικών προσφορών, σε αυτοτελές στάδιο της διαδικασίας 
που επιδέχεται την υποβολή ενστάσεων εντός 5ημέρου από την δημόσια 
ανακοίνωση του αποτελέσματος τυχόν αποκλεισμού, όσων δεν συγκεντρώ¬ 
νουν τις απαιτούμενες προϋποθέσεις. 

Η υποβολή και εκδίκαση των ενστάσεων διενεργούνται, σύμφωνα με το 
άρθρο 20 του Π.Δ. 609/85. 

β) Η διαδικασία αξιολόγησης των τεχνικών προσφορών και ανάδειξης 
μειοδότη με βάση τη βελτίωση προσφορά του άρθρου 10 του Π.Δ. 609/85 
μπορεί να εφαρμόζεται και σε περιπτώσεις έργων, στα οποία δεν απαιτείται 
σύνταξη ή ολοκλήρωση ή αναθεώρηση μελέτης, από τους διαγωνιζόμε- 
νους. 

Στις περιπτώσεις αυτές η τεχνική προσφορά μπορεί να περιέχει στοιχεία 
για προσδιορισμό τεχνολογικών χαρακτηριστικών, επί μέρους στοιχείων 
του έργου, υποβολή προτάσεων - λύσεων σε δεδομένο τεχνικό πρόβλημα, 
χρονοδιάγραμμα, τεκμηριωμένα στοιχεία εμπειρίας του διαγωνιζόμενου σε 
εκτέλεση παρόμοιων έργων, εξασφάλιση των κατάλληλων συνεργείων, εξο¬ 
πλισμού και υλικών κ.λ.π. 

Το σύστημα αυτό, το οποίο εν συντομία ονμάζεται «σύστημα αξιολόγησης 
'προσφορών», μπορεί να συνδυασθεί με οποιοδήποτε από τα συστήματα υπο¬ 
βολής οικονομικής προσφοράς των άρθρων 6-10 του Π.Δ. 609/85, και 
όχι αποκλειστικά με αυτό της υποβολής εργολοβικού ανταλλάγματος, κατ’ 
αποκοπήν. 

Η διαδικασία εξέτασης των τεχνικών προσφορών, η ανάδειξη του μειο¬ 
δότη κ.λ.π. γίνεται κατά την παρ. 3 του άρθρου 10 του Π.Δ. 609/85 και οι 
προθεσμίες δημοσίευσης της περίληψης, ισχύος των προσφορών κ.λ.π. είναι 
αντίστοιχες με αυτές του συστήματος «μελέτη κατασκευή» του άρθρου 10 
του Π.Δ. 609/85. 

γ) Οι εκτελέσεις αρχαιολογικών έργων ή τμημάτων τους που απαιτούν ή 
επιδέχονται ειδικούς τρόπους κατασκευής ή μεθόδους που καλύπτονται από 
ειδική τεχνογνωσία ή απόρρητο, όπως συστήματα ασφαλείας και πυρασφα¬ 
λείας, κατασκευή θησαυροφυλακίων προστασίας αρχαίων ή ευρημάτων, ει¬ 
δικές επεμβάσεις συντήρησης κ.λ.π. γίνονται κατά τις διατάξεις περί εκτέ¬ 
λεσης Δημ. Έργων, όχι αποκλειστικά από εργοληπτικές επιχειρήσεις, εγ¬ 
γεγραμμένες στο ΜΕΕΠ ή τα Νόμιμα Μητρώα Εμπειροτεχνών αλλά και 
από αντιπροσώπους, εισαγωγικές ή άλλες εταιρείες ή φυσικά πρόσωπα που 
ασχολούνται, κατά κύριο λόγο, με τα ανωτέρω αντικείμενα, μετά από προε¬ 
πιλογή από αρμόδια επιτροπή, που συγκροτείται από την Προΐσταμένη 
αρχή του έργου. Η προεπιλογή θα γίνεται, πέραν από τις ειδικές για κάθε 
έργο απαιτήσεις με βάση κατά περίπτωση το είδος, το μέγεθος και την υπο¬ 
δομή των ανωτέρω, τη δυναμικότητα σε ειδικό τεχνικό εξοπλισμό και προ¬ 
σωπικό, την αποδεδειγμένη ύπαρξη τμήματος συντήρησης και ανταλλακτι¬ 
κών, την εμπειρία σε κατασκευή συναφών έργων σε μέγεθος, πολυπλοκό- 
τητα και τύπο κ.λ.π. 

Άρθρο 9 

Εκτέλεση αρχαιολογικών έργων και εργασιών, 
με αυτεπιστασία και απολογιστικά 

1. Η αρμόδια Υπηρεσία του ΥΠ.ΠΟ, που εκτελεί το έργο, ορίζει τους επι- 
βλέποντες υπαλλήλους, ειδικοτήτων αναλογών με το είδος του.εκτελουμέ- 
νου έργου. Δεδομένης της δυσχερούς προμετρήσεως των αρχαιολογικών εν 
γένει έργων, συντάσσεται και εγκρίνεται από την υπηρεσία, πριν από την 
εκτέλεση και κοινοποιείται στην Προϊστάμενη Αρχή, ενδεικτικό χρονοδιά¬ 
γραμμα και ενδεικτικός προϋπολογισμός του έργου τα οποία προβλέπουν 
τον αριθμό, τις ειδικότητες και τη διάρκεια απασχόλησης του αναγκαίου 
προσωπικού, τον αναγκαίο μηχανικό εξοπλισμό και τα απαιτούμενα υλικά. 
Το είδος και ο αριθμός των μηχανημάτων των έργων, των οποίων η αγορά 
κρίνεται, και τυχόν αναγκαία, εγκρίνεται από την Προΐσταμένη Αρχή από 
την οποία εγκρίνεται και ο τρόπος εκμετάλλευσης, μετά τη χρήση τους στο 
έργο. 

2. Το απαιτούμενο προσωπικό διατίθεται από τακτικό ή με σύμβαση ιδιωτι¬ 
κού δικαίου αορίστου χρόνου προσωπικό ή προσλαμβάνεται σύμφωνα με 
την παρ. 3 του άρθρου 81 του Ν. 1958/91 και του άρθρου 10 του παρό¬ 
ντος διατάγματος. 

3. Από τις διατιθέμενες για το έργο πιστώσεις καλύπτονται, όλες οι δα¬ 
πάνες που πραγματοποιούνται για το έργο, όπως αυτές αναφέρονται στο 
άρθρο 6 του παρόντος διατάγματος, η δε απόδοσή τους γίνεται με την υπο¬ 
βολή των νομίμων παραστατικών στοιχείων (τιμολόγια, δελτία παροχής 
υπηρεσιών κ.λ.π.) και δικαιολογητικών (αποφάσεις πρόσληψης κ.λ.π.). 

4. Κατά την εκτέλεση έργου με αυτεπιστασία, τηρείται με ευθύνη της 
Υπηρεσίας ημερολόγιο, στο οποίο καταγράφονται καθημερινώς το απασχο¬ 
λούμενο, κατά ειδικότητα, προσωπικό, τα μηχανήματα ή άλλα μέσα, τα ει- 
σκομιζόμενα υλικά, οι εκτελούμενες εργασίες, περιγραφικά και κατά θέση 

του έργου και κάθε άλλο στοιχείο που είναι αναγκαίο για την τεκμηρίωση. 
Στις εργασίες ανασκαφών, αναστήλωσης και συντήρησης τηρείται εκ πα¬ 
ραλλήλου και αναλυτικό επιστημονικό ημερολόγιο με ευθύνη του επιβλέπο- 
ντος, που κατατίθεται στο αρχείο της Υπηρεσίας μετά την περάτωση του έρ¬ 
γου. Η Υπηρεσία που εκτελεί το έργο οφείλει να υποβάλλει στην Προϊστα- 
μένη Αρχή, κάθε τρίμηνο, συνοπτική έκθεση για την πορεία του έργου. 

5. Μετά την περάτω,ση του έργου ή αυτοτελούς τμήματός του, αυντάσσε- 
ται από τους επιβλέποντες συγκεντρωτική έκθεση απολογισμού του έργου 
και υποβάλλεται υποχρεωτικά εντός τριμήνου στην υπηρεσία που εκτελεί το 
έργο και στην προϊσταμένη αρχή. Η προϊσταμένη αρχή μπορεί, κατά την 
κρίση'της, να ορίσει επιτροπή ποιοτικής παραλαβής του έργου, αποτελού- 
μενη φιπό τρία τουλάχιστον μέλη με ειδικότητες ανάλογες προς τη φύση των 
εργασιών. Το πρακτικό της επιτροπής κατακυρώνεται από την προϊσταμένη 
αρχή.| Μετά την παρέλευση 15μήνου από την υποβολή της έκθεσης απολο¬ 
γισμού, εφόσον δεν έχει ενεργοποιηθεί η διαδικασία παραλαβής, το έργο θε¬ 
ωρείται αυτοδικαίως παραληφθέν. 

6. τα αρχαιολογικά έργα του παρόντος άρθρου μπορούν να επιθεωρού¬ 
νται σύμφωνα με τις διατάξεις του Οργανισμού του ΥΠ.ΠΟ ή από επιτροπές 
συγκροτούμενες από τον Υπουργό Πολιτισμού, κατόπιν γνωμοδότησης του 
ΚΑΣ.' 

I ' 

Άρθρο 10 

Προσωπικό επιβλέψεως και εκτελέσεως έργων 

1. Οι Προϊστάμενοι των υπηρεσιών του ΥΠ.ΠΟ, που εκτελούν έργα και 
εργασίες με αυτεπιστασία, εκτός από την διάθεση προσωπικού που πρόβλέ- 
πεται από τις διατάξεις του Οργανισμού του Υπουργείου Πολιτισμού, δηλ. 
τακτικού και με σύμβαση εργασίας ιδιωτικού δικαίου αορίστου χρόνου, προ¬ 
βαίνουν στην πρόσληψη του κάθε κατηγορίας και ειδικότητας εποχιακού ή 
πρόσκαιρου ωρομισθίου προσωπικού- που είναι αναγκαίο και κατάλληλο, 
κατά,την κρίση τους, εκάστοτε για την εκτέλεση, επίβλεψη, συντήρηση και 
φύλαξη των έργων, σύμφωνα με τη διάταξη της παρ. 3 του άρθρου 81 του 
Ν. 1958/91. Το έκτακτο προσωπικό που προσλαμβάνεται αμείβεται κατά 
τις διατάξεις των άρθρων 19 και 20 του Ν. 1876/90 (ΦΕΚ Α: 27), σε βά¬ 
ρος των πιστώσεων για την εκτέλεση των έργων. Το ίδιο ισχύει και προκει- 
μένού περί των κάθε φύσεως αναγκών των μελετών που εκπονούνται δια 

- της Υπηρεσίας, όταν προς τούτο απαιτείται η πρόσληψη εκτάκτου προσωπι¬ 
κού για εκτέλεση επί μέρους εργασιών ή μελετών. 

2. ί Οι προσλήψεις του ανωτέρω ωρομισθίου προσωπικού γίνονται απ’ ευ¬ 
θείας με απόφαση του προϊσταμένου της αρμόδιας Κεντρικής, Πειρφερεια- 
κής ή Ειδικής Περιφερειακής Υπηρεσίας, κατόπιν ανακοινώσεως η οποία 
αναρτάται στο κατάστημα της Υπηρεσίας τουλάχιστον τρεις ημέρες πριν 
από την έκδοση της απόφασης πρόσληψης, εκτός απολύτως επειγουσών και 
απροβλέπτων αναγκών, οπότε δεν απαιτείται ανακοίνωση. 

3. : Η δαπάνη μετακινήσεων εκτός έδρας του τακτικού και εκτάκτου προ¬ 
σωπικού του ΥΠ.ΠΟ, οι οποίες είναι αναγκαίες για την μελέτη ή εκτέλεση 
των αρχαιολΌγικών εν γένει έργων βαρύνει τον προϋπολογισμό του αντι¬ 
στοίχου έργου, καταβάλλεται δε και εκκαθαρίζεται σύμφωνα με τις διατά¬ 
ξεις του Ν.Δ. 65/1973 «Περί των δαπανών κινήσεως των τακτικών πολι¬ 
τικών δημοσίων υπαλλήλων» ή κατά το άρθρο 23 παρ. 4 του Ν. 1735/87, 
όπως κάθε φορά ισχύουν. 

4. Οι Προϊστάμενοι των Υπηρεσιών του ΥΠ.ΠΟ, που εκτελούν αρχαιο¬ 

λογικά έργα, εν γένει μπορούν να εισηγούνται την ανάθεση καθηκόντων επί¬ 
βλεψης έργων σε ιδιώτες με σύμβαση έργου, σύμφωνα με το άρθρο 2 παρ. 2 
και 3 του Π.Δ. 263/87. · > 

ι 

Άρθρο 11 

I Εργασίες εκτελούμενες από τρίτους. 

1] Οι επί μέρους εργασίες που εκτελούνται από τρίτους στα πλαίσια της 
εκτέλεσης του όλου έργου, με αυτεπιστασία, ανατίθενται: 

α) είτε κατόπιν προχείρου διαγωνισμού, εφ’ όσον η δαπάνη κάθε είδους 
εργασίας δεν υπερβαίνει κατά εκτελούμενο έργο το ποσό που ισχύει κάθε 
φορά, σύμφωνα με τη διάταξη της παρ. 16 του άρθρου 3 του Ν. 1797/88, 
αυξημένο στο διπλάσιο. 

β) είτε απ’ ευθείας από τον προϊστάμενο της υπηρεσίας του ΥΠ.ΠΟ, που 
εκτελεί το έργο, εφ’ όσον η δαπάνη κάθε επί μέρους εργασίας δεν υπερβαίνει 
κατά εκτελούμενο έργο, το ποσό που ορίζεται κάθε φορά σύμφωνα με το εδ. 
θ παρ. 20 του άρθρου 3 του Ν. 1797/88. 

2. Με την επιφύλαξη των διατάξεων του παρόντος Δ/τος ο πρόχειρος 
διαγωνισμός και η απ’ ευθείας ανάθεσή διενεργούνται σύμφωνα με την δια¬ 
δικασία της παρ. 1 του άρθρου 25 του Π.Δ. 609/85. 

3ι Στους πρόχειρους διαγωνισμούς που αναφέρονται ανωτέρω γίνονται 
δεκτοί εμπειροτέχνες ελεύθεροι επαγγελματίες, καλλιτέχνες, σχεδιαστές 
κ.λπ. αναλόγου κάθε φορά ειδίκευσης, σύμφωνα με τους όρους που θέτει η 
Υπηρεσία, εφόσον κατά την κρίση της επιτροπής του προχείρου διαγωνι¬ 
σμού παρέχουν εχέγγυα καλής εκτέλεσης της εργασίας. 


Άρθρο 12. 

Προμήθειες - Μισθώσεις - Επισκευές 

1. Η προμήθεια των υλικών, εργαλείων κ.λπ., που είναι αναγκαία για τα 
έργα που εκτελούνται ή τις μελέτες που εκπονούνται, ενεργείται από τον 
προϊστάμενο της Υπηρεσίας του ΥΠ.ΠΟ, που εκτελεί τα έργα βάσει των 
κειμένων διατάξεων και των οριζομένων στις επόμενες παραγράφους, χω¬ 
ρίς να απαιτείται γι’ αυτό έγκριση ή εξουσιοδότηση των Υπηρεσιών άλλων 
Υπουργείων. 

2. Η μίσθωση, κατ’ αποκοπήν ή με ημερομίσθιο ή με ωριαία αντιμισθία 
ιδιωτικών μέσων μεταφοράς, προωθητήρων, ισοπεδωτήρων, εκσκαφέων, 
ελκυστήρων, φορτωτών, αντλιών, γερανών και λοιπών εν γένει μηχανημά¬ 
των που είναι αναγκαία για την εκτέλεση των έργων ενεργείται κατά την 
διαδικασία του άρθρο»; 11 του παρόντος διατάγματος, που εφαρμόζεται 
«ανάλογα, εφόσον το μίσθωμα κατά το είδος’εργασίας και κατά μήνα δεν 
υπερβαίνει τα χρηματικά όρια που αναφέρονται στο άρθρο αυτό. 

3. Για την λειτουργία των εργοταξίων, δηλ. την στέγαση του προσωπι¬ 
κού εκτέλεσης και επίβλεψης των έργων καθώς και την αποθήκευση και 
διασφάλιση των ευρημάτων, των υλικών, μηχανημάτων, εργαλείων κ.λπ. 
στις περιοχές που εκτελούνται τα έργα, μπορούν να μισθώνονται, προσω¬ 
ρινά, και για διάρκεια μέχρι δώδεκα μηνών οικήματα και αποθήκες. Οι μι¬ 
σθώσεις αυτές ενεργούνται, με απ’ ευθείας συμφωνία, από τον προϊστάμενο 
της αρμόδιας Υπηρεσίας του ΥΠ.ΠΟ, εφόσον το μίσθωμα, κατά περί¬ 
πτωση, δεν υπερβαίνει κατά μήνα το ένα δέκατο του ποσού που ορίζεται, 
κάθε φορά, σύμφωνα με το άρθρο 3 παρ. 20 εδ. θ' του Ν. 1797/88. 

Επίσης, κατασκευές πρόχειρων εγκαταστάσεων στην περιοχή των έργων 
μπορούν να εκτελούνται κατά τις διατάξεις του παρόντος Δ/τος όσες φορές 
τα έργα εκτελούνται μακριά από κατοικημένους χώρους και η μίσθωση οι¬ 
κήματος κρίνεται ασύμφορη για την Υπηρεσία. 

4. Επισκευές οδών ή ατραπών που υπάρχουν στην περιοχή των έργων 
για τη βελτίωση της βατότητάς τους, καθώς και κατασκευή οδών ή ατρα¬ 
πών προσπέλασης προς τα εκτελούμενα έργα, εφόσον οι εργασίες αυτές κρί- 
νονται συμφέρουσες για τη διευκόλυνση των μεταφορών και της κίνησης 
των εργαζομένων, μπορούν να εκτελούνται σύμφωνα με τις διατάξεις του 
παρόντος Δ/τος. 

5. Η εκτίμηση ζημιών, που προκαλούνται σε ιδιοκτησίες τρίτων κατά την 
εκτέλεση των έργων, συνεπεία αυτής, καθώς και η εκτίμηση αποζημίωσης 
για την προσωρινή χρήση, με την συγκατάθεση των ιδιοκτητών ιδιωτικών 
διαβάσεων, μικροεκτάσεων, πηγών κ.λπ., εφόσον,, η χρήση τους είναι-συμ- 
φέρουσα για την διενέργεια μεταφορών, υδροληψίας, ρευματοληψίας, προ¬ 
σωρινών εγκαταστάσεων κ.λπ. ενεργείται από τριμελή επιτροπή της Υπη¬ 
ρεσίας που εκτελεί το έργο. Στις περιπτώσεις αυτές η Υπηρεσία είτε αποκα- 
θιστά την κατάσταση που υπήρχε πριν από την χρησιμοποίηση είτε εγκρίνει 
την καταβολή της αποζημίωσης σε βάρος των πιστώσεων του έργου, εφό¬ 
σον η αποζημίωση δεν υπερβαίνει το ήμισυ του ποσού που ορίζεται κάθε 
φορά σύμφωνα με το εδ. θ’ της παρ. 20 του άρθρου 3 του Ν. 1797/88, 
κατά περίτωση έργου. 

6. Ο προϊστάμενος της αρμόδιας Υπηρεσίας του ΥΠ.ΠΟ, που εκτελεί το 
έργο, μπορεί να εγκρίνει τη χορήγηση προκαταβολής έναντι της αξίας των 
παραγγελλομένων ειδών ή ανατιθεμένων εργασιών, εφόσον τούτο προβλέ- 
πεται από την οικεία διακήρυξη ή απόφαση ανάθεσής, με τον όρο προσαγω¬ 
γής ισόποσης εγγυητικής επιστολής. 

7. Οι συμβάσεις προμήθειας ή ανάθεσης εκτέλεσης εργασίας, υπογράφο¬ 
νται από τον προϊστάμενο της αρμόδιας υπηρεσίας που εκτελεί το έργο ή το 
νόμιμο αναπληρωτή του ή άλλο υπάλληλο εξουσιοδοτημένο από τον προϊ¬ 
στάμενο. 

Άρθρο 13. 

Τελικές διατάξεις. 

Με την επιφύλαξη των διατάξεων της αρχαιολογικής εν γένει νομοθε¬ 
σίας, για θέματα που δεν ρυθμίζονται ειδικά από τις διατάξεις του άρθρου 
81 του Ν. 1958/91 «Τμήματα Αμειβομένων Αθλητών - Αθλητικές Ανώ¬ 
νυμες Εταιρείες και άλλες διατάξεις» (ΦΕΚ Α 122 και από τις διατάξεις του 
παρόντος Δ/τος, έχουν ανάλογη εφαρμογή οι διατάξεις του Ν. 1797/88» 
Προμήθειες του Δημόσιου Τομέα και ρυθμίσεις συναφών θεμάτων», του Ν. 
1418/84 «Δημόσια Έργα και ρυθμίσεις συναφών θεμάτων», 716/77 
«Περί μητρώων μελετητών και αναθέσεως και εκπονήσεως μελετών» (ΦΕΚ 
Α' 295), καθώς και.των εκτελεστικών τους Δ/των, όπως κάθε φορά ισχύ¬ 
ουν. 

Άρθρο 14 
Έναρξη ισχύος 

Η ισχύς του Δ/τος αυτού αρχίζει από την δημοσίευσή του στην Εφημε¬ 
ρίδα της Κυβερνήσεως. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


Στην Υπουργό Πολιτισμού αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 18 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 100 (2) 

Διαδικασία, προϋποθέσεις και προσόντα διορισμού υπαλλήλων Αγροφυλα¬ 
κής - Υπηρεσιακό Συμβούλιο Αρχιφυλάκων και Αγροφυλάκων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110 παρ. 3 (περ. ε' και ζ") του Ν. 1892/90 
(ΦΕΚ ΙΟΙ-Α') «Για τον εκσυγχρονισμό και την ανάπτυξη και άλλες διατά¬ 
ξεις»· 

2. Τις διατάξεις του άρθρου 19 παρ. 2 του Ν. 1735/1987 (ΦΕΚ 195- 
Α’) «Προσλήψεις στο Δημόσιο Τομέα, κοινωνικός έλεγχος στην Δημόσια 
Διοίκηση, πολιτικά δικαιώματα και άλλες διατάξεις». 

3. Τις υπ’ αρ ιθ. 56 και 93/1992 γνωμοδοτήσεις του Συμβουλίου της 
Επικράτειας ύστερα από πρόταση των Υπουργών Προεδρίας της Κυβέρνη¬ 
σης και Δημόσιας Τάξης, αποφασίζουμε: 

ΜΕΡΟΣ ΠΡΩΤΟ 

ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΔΙΑΔΙΚΑΣΙΑ, 

ΤΟΝ ΤΡΟΠΟ ΚΑΙ ΤΑ ΠΡΟΣΟΝΤΑ ΔΙΟΡΙΣΜΟΥ 
ΤΩΝ ΥΠΑΛΛΗΛΩΝ ΑΓΡΟΦΥΛΑΚΗΣ 

ΚΕΦΑΛΑΙΟ Α' 

Προϋποθέσεις διορισμού - Απαιτούμενα δικαιολογητικά. 

Άρθρο 1. 

Αγρονόμοι. 

Ως Αγρονόμοι διορίζονται άνδρες ή γυναίκες που: 

1. Κατέχουν πτυχίο ή δίπλωμα Νομικής ή Πολιτικών ή Οικονομικών 
Επιστημών ή του Οικονομικού Πανεπιστημίου Αθηνών ή του Παντείου Πα¬ 
νεπιστημίου Κοινωνικών και Πολιτικών Επιστημών ή του Πανεπιστημίου 
Πειραιώς και του Πανεπιστημίου Μακεδονίας Οικονομικών και Κοινωνι¬ 
κών Επιστημών ή ισότιμο αντίστοιχης ειδικότητας σχολών της αλλοδαπής. 

2. Έχουν την Ελληνική ιθαγένεια ή είναι ομογενείς και υπάγονται στις 
εξαιρέσεις που ορίζονται με ειδικούς νόμους. 

3. Έχουν συμπληρώσει το 21ο και δεν έχουν υπερβεί το 37ο έτος της 
ηλικίας τους. 

4. Οι άρρενες να έχουν εκπληρώσει τις στρατιωτικές τους υποχρεώσεις ή 
να έχουν νόμιμα απαλλαγεί από αυτές, όχι όμως για λόγους υγείας. Να μην 
έχουν καταδικαστεί τελεσίδικα για λιποταξία ή ανυποταξία. 

5. Έχουν τα σωματικά, ψυχικά και διανοητικά προσόντα, που ανταπο- 
κρίνονται στις απαιτήσεις του έργου τους. 

6. Έχουν άριστη υγεία, αρτιμέλεια και άρτια σωματική διάπλαση, που 
θα διαπιστώνεται σύμφωνα με το άρθρο 2 παρ. 2 εδαφ. α’ του παρόντος. 

7. Έχουν ανάστημα οί άνδρες τουλάχιστον 1,65 και στηθική περίμετρο 
0,80 και οι γυναίκες ανάστημα 1,60, που θα διαπιστώνεται σύμφωνα με το 
άρθρο 6 του παρόντος. 

8. Έχουν πίστη στο Σύνταγμα, αφοσίωση στην Πατρίδα και στο δημο¬ 
κρατικό πολίτευμα της χώρας. 

9. Δεν έχουν καταδικαστεί για κακούργημα και δεν έχουν στερηθεί, 
λόγω καταδίκης, των πολιτικών των δικαιωμάτων. 

Το κώλυμα αυτά υφίσταται και μετά τη λήξη της στέρησης. 

10. Να μην έχουν καταδικαστεί σε οποιαδήποτε ποινή για κλοπή, υπε¬ 
ξαίρεση (κοινή και εν υπηρεσία), απάτη, εκβίαση, πλαστογραφία, απιστία 
δικηγόρων, δωροδοκία, καταπίεση, απιστία περί την υπηρεσία, παράβαση 
καθήκοντος, έγκλημα κατά των ηθών και συκοφαντική δυσφήμιση, προ¬ 
σβολών κατά της πολιτειακής εξουσίας και κατά της ελεύθερης άσκησης 
των πολιτικών δικαιωμάτων παραχάραξης, κιβδηλίας, ψευδορκίας, ψευ¬ 
δούς καταμηνύσεως, ψευδούς ανωμότου καταθέσεως, επαιτείας, αλητείας, 
ναρκωτικών, ζωοκλοπής, ζωοκτονίας, λαθρεμπορίας ή οποιουδήποτε άλ¬ 
λου εγκλήματος, το οποίο τελέσθηκε από δόλο για για το οποίο επιβλήθηκε 
ποινή φυλάκισης τουλάχιστον τριών (3) μηνών. Οι υπόδικοι υποψήφιοι, 
που παραπέμφθηκαν με τελεσίδικο βούλευμα για κακούργημα ή για κάποιο 
από τα παραπάνω πλημμελήματα, μπορούν, να υποβάλλουν τα δικαιολο- 
γητικά προσλήψεως. αλλά δεν κατατάσσονται στην Υπηρεσία, αν μέχρι το 


χρόνο εκδόσεως της αποφάσεως, δεν έχει εκδοθεϊ αμετάκλητη αθωωτική 
απόφαση. Ο όρος καταδίκη περιλαμβάνει και την καταδίκη σε ποινικό σω¬ 
φρονισμό για τα παραπάνω εγκλήματα. 

11. Να μην τελούν υπό απαγόρευση ή δικαστική αντίληψη. 

12. Να μην έχουν καταδικασθεί για αγροτική κλοπή ή υπεξαίρεση και 
αγροτική φθορά, η οποία διαπράχθηκε κατά τους 12 τελευταίους μήνες 
πριν από τον διορισμό. 

13. Να μην έχουν απολυθεί από θέση δημοσίου υπαλλήλου ή υπαλλήλου 
νομικού προσώπου δημοσίου δικαίου δυνάμει πειθαρχικής απόφασης. 

14. Να μην κατέχουν άλλη θέση δημόσιας υπηρεσίας ή οργανισμού τοπι¬ 
κής αυτοδιοίκησης ή άλλου νομικού προσώπου δημοσίου δικαίου ή δημό¬ 
σιας επιχειρήσεως ή οργανισμού κοινής ωφέλειας. Αν υπάλληλος διοριστεί 
σε τέτοια θέση και αποδεχθεί τον διορισμό θεωρείται ότι παραιτήθηκε από 
την παλαιά του θέση. 

Άρθρο 2. 

Υποβλητέα δικαιολογητικά. 

1. Όσοι επιθυμούν, να προσληφθούν ως Αγρονόμοι υποβάλλουν μέσα 
στις προθεσμίες, που ορίζει η προκήρυξη τα εξής δικαιολογητικά: 

α. Αίτηση διορισμού. 

β. Πιστοποιητικό σπουδών. 

γ. Επικυρωμένο φωτοαντίγραφο του δελτίου ταυτότητάς τους. Σε περί¬ 
πτωση που στοιχεία του δελτίου ταυτότητας έχουν μεταβληθεί, τα στοιχεία 
αυτά, δηλώνονται με υπεύθυνη δήλωση του άρθρου 8 του Ν. 1599/86 
(ΦΕΚ 74-Ά). 

δ. Υπεύθυνη δήλωση του άρθρου 8 του Ν. 1599/86 ότι έχουν τα προσό¬ 
ντα που αναφέρονται στις παραγράφους 4,9,10,11,12 του προηγουμένου 
άρθρου του παρόντος, ως και τυχόν επιπρόσθετα προσόντα ή γνώσεις. 

ε. Υπεύθυνη δήλωση του άρθρου 2 παρ. 3 του Ν. 1256/82 (ΦΕΚ 
65-Ά). 

στ. Όσοι υπάγονται στις ειδικές κατηγορίες, εφόσον δήλωσαν, ότι επιθυ¬ 
μούν, να κάνουν χρήση του σχετικού δικαιώματος, υποβάλλουν επιπλέον τα 
εξής δικαιολογητικά: 

(1) Οι πολύτεκνοι και τα τέκνα τους: 

Βεβαίωση του Προέδρου του οικείου Συλλόγου Πολυτέκνων ή, όπου δεν 
υπάρχει, του οικείου Ταμείου Προνοίας και Προστασίας Πολυτέκνων, θεω¬ 
ρημένη από την Ανώτατη Συνομοσπονδία Πολυτέκνων Ελλάδας. 

(2) Τα τέκνα αναπήρων και θυμάτων πολέμου: 

(α) Βεβαίωση του Γ ενικού Λογιστηρίου του Κράτους ότι η οικογένεια του 
υποψήφιου συνταξιοδοτείται για τον ανωτέρω λόγο, ή υπεύθυνη δήλωση 
του άρθρου 8 του Ν. 1599/86 του συνταξιοδοτούμενου, στην οποία αναφέ- 
ρεται ο αριθμός, χρονολογία έκδοσης και το όργανο που εξέδωσε την πράξη 
συνταξιοδότησης, μαζί με απόκομμα της επιταγής καταβολής της σύνταξης 
κατά τον τελευταίο, πριν από την υποβολή της δήλωσης, μήνα. 

(β) Πιστοποιητικό του οικείου Δήμου ή Κοινότητας για την οιγενειακή 
τους κατάσταση, ή σχετική υπεύθυνη δήλωση του άρθρου 8 του Ν. 1599/ 
86 . 

(3) Τα τέκνα αναγνωρισμένων, βάσει της εκάστοτε ισχύουσας νομοθε: 
σίας, ως Αγωνιστών Εθνικής Αντίστασης: 

(α) Πιστοποιητικό της Διεύθυνσης Εφέδρων Πολεμιστών Αναπήρων, θυ¬ 
μάτων και Αγωνιστών (Δ.Ε.Π.Α.Θ.Α.) ή της οικείας Νομαρχίας ότι ο πα¬ 
τέρας ή η μητέρα του υποψήφιου έχει αναγνωρισθεί ως Αγωνιστής Εθνικής 
Αντίστασης. 

(β) Πιστοποιητικό του οικείου Δήμου ή Κοινότητας για την οιγενειακή 
τους κατάσταση ή σχετική υπεύθυνη δήλωση του άρθρου 8 του Ν. 1599/ 
86 . 

2. Όσοι από τους υποψήφιους κληθούν για πρόσληψη σύμφωνα με τις 
διατάξεις του παρόντος υποβάλλουν τα εξής δικαιολογητικά: 

(α) Πιστοποιητιτικό υγείας που θα διαπιστώνεται από την Διεύθυνση 
Υγειονομικού του Υ.Δ.Τ. ή Πρωτοβάθμιο Υγειονομική Επιτροπή του 
Υπαλληλικού Κώδικα, στηριζόμενο και σε ακτινογραφία θώρακα. 

(β) Αντίγραφο Ποινικού Μητρώου, Τύπου Α', που εκδίδεται τρεις μήνες 
το πολύ πριν από την ημερομηνία υποβολής. 

(γ) Πιστοποιητικό Εισαγγελίας ότι δεν έχουν παραπεμφθεί σε δίκη, που 
εκδίδεται τρεις μήνες το πολύ πριν από την ημερομηνία υποβολής. 

(δ) Πιστοποιητικό Στρατολογικού Γραφείου, τύπου Α' (οι άνδρες). 

(ε) Πιστοποιητικό Αγρονόμου του τόπου της κατοικίας τους ότι δεν έχουν 
καταδικαστεί για αγροτική κλοπή ή υπεξαίρεση και για αγροτική φθορά, 
κατά τα οριζόμενα στην περ. 12 του άρθρου 1 του παρόντος. 

Άρθρο .3. 

Αρχιφύλακες. 

1. Ως Αρχιφύλακες Αγροφυλακής ορίζονται άνδρες ή γυναίκες, που: 
(α) Είναι απόφοιτοι Λυκείου ή εξεταξίου Γυμνασίου ή άλλης αναγνωρι¬ 
σμένης ισότιμης Σχολής. 

(β) Έχουν συμπληρώσει το 21ο έτος της ηλικίας τους και δεν έχουν 
υπερβεϊ το 35ο. 

2. Κατά τα λοιπά ισχύουν όσα αναφέρονται στο άρθρο 1, πλην παραγρά¬ 
φου 1 και άρθρο 2 του παρόντος, για τους Αγρονόμους υποψήφιους. 

Άρθρο 4. 

Αγροφύλακες. 

1. Ως Αγροφύλακες διορίζονται οι άνδρες που: 

(α) Έχουν απολυτήριο τουλάχιστον τρίτης τάξης Γ υμνασίου ή άλλης ισό¬ 
τιμης Σχολής. 

(β) Δεν διατηρούν οι ίδιοι ή οι σύνοικοί τους στην περιοχή που πρόκειται 
να διοριστούν, ζώα μικρά πάνω από δέκα (10) και μεγάλα πάνω από πέντε 
(5), παντοπωλείο, οινοπωλείο, καφενείο, ή άλλο ομοειδές κατάστημα. 

(γ) Έχουν συμπληρώσει το 21ο και δεν έχουν υπερβεϊ το 35ο έτος της 
ηλικίας τους. 

2. Κατά τα λοιπά ισχύουν όσα αναφέρονται στο άρθρο 1, πλην παραγρά¬ 
φου 1 και άρθρο 2 του παρόντος, για τους Αγρονόμους υποψήφιους. 

ΚΕΦΑΛΑΙΟ Β' 

Διαδικασία πρόσληψης - Επιλογή - 
Διαγωνισμός - Σύνταξη πινάκων. 

Άρθρο 5. 

Προκήρυξη. 

1. Η πρόσληψη στην υπηρεσία της Αγροφυλακής γίνεται ύστερα από 
προκήρυξη του Υπουργείου Δημόσιας Τάξης, μετά από πρόταση του Διευ¬ 
θυντή Διοικητικού. 

Στην προκήρυξη ορίζεται ο τρόπος, η διαδικασία, τα προσόντα πρόσλη¬ 
ψης, ο αριθμός των θέσεων, ο αριθμός εκείνων που θα προσληφθούν κατά 
κατηγορία, η προθεσμία υποβολής της αίτησης και τα δικαιολογητικά που 
θα υποβληθούν μαζί με την αίτηση, οι όροι του διαγωνισμού, τα εξεταστέα 
μαθήματα και κάθε αναγκαίος όρος και λεπτομέρεια. 

2. Για τους Αρχιφύλακες και Αγροφύλακες θα μνημονεύεται ο αριθμός 
των θέσεων που θα πληρωθούν κατά Νομό .(Διοίκηση Αγροφυλακής). 

3. Οι υποψήφιοι της προηγούμενης παραγράφου υποβάλλουν αίτηση 
προς πλήρωση θέσεων ενός Νομού. 

4. Η προκήρυξη λαμβάνει ευρεία δημοσιότητα και αναρτάται στις Διοι¬ 
κήσεις Αγροφυλακής και Αγρονομίας της χώρας, τουλάχιστον 30 ημέρες, 
προ των εξετάσεων. 

Περίληψη της προκήρυξης δημοσιεύεται σε δύο τουλάχιστον ημερήσιες 
εφημερίδες των Αθηνών και μία της Θεσσαλονίκης, 30 ημέρες τουλάχι¬ 
στον, προ των εξετάσεων. 

Άρθρο 6 

Υποβολή και έλεγχος δικαιολογητικών. 

1. Οι υποψήφιοι υποβάλλουν αυτοπροσώπως στις κατά τόπους υπηρεσίες 
της Αγροφυλακής του τόπου κατοικίας τους ή διαμονής τους ή σε οποιαδή¬ 
ποτε υπηρεσία της Αγροφυλακής τα δικαιολογητικά του άρθου 2 του παρό¬ 
ντος. 

2. Η υπηρεσία που παραλαμβάνει τα δικαιολογητικά: 

(α) Τ ελέγχει για την εμπρόθεσμη υποβολή τους, καθώς για την ακρί¬ 
βεια, την πληρότητα και τη σύνταξή τους σύμφωνα με τις διατάξεις του πα¬ 
ρόντος και τις σχετικές οδηγίες και διαταγές. 

(β) Μετρά το ανάστημα και την στηθική περίμετρο του υποψήφιου σύμ¬ 
φωνα με το άρθρο 1 παρ. 7 του παρόντος και συντάσσει σχετική βεβαίωση 
που επισυνάπτει στα δικαιολογητικά. 

(γ) Επιστρέφει αμέσως και χωρίς άλλη διατύπωση τα δικαιολογητικά 
στους υποψηφίους που δεν έχουν το ανάστημα και την στηθική περίμετρο 
πού απαιτούντι. 

(δ) Υποβάλλει τα δικαιολογητικά στην Προϊσταμένη της Υπηρεσίας, 
μετά την λήξη της προθεσμίας που προβλέπεται από την προκήρυξη. 

Άρθρο 7 

Διαγωνισμός Αγρονόμων - Αρχιφυλάκων 
1. Όσοι από τους υποψηφίους Αγρονόμους και Αρχιφύλακες συγκεντρώ¬ 
νουν τα σωματικά προσόντα (ύψος και στηθική περίμετρο), υποβάλλονται 
περαιτέρω σε γραπτές εξετάσεις ως εξής: 

(α) Οι υποψήφιοι Αγρονόμοι στο Αστικό Δίκαιο, το Ποινικό Δίκαιο, την 
Ποινική Δικονομία, το Συνταγματικό και Διοικητικό Δίκαιο. 

(β) Οι υποψήφιοι Αρχιφύλακες στη Γεωγραφία και Ιστορία της Ελλάδος 
και στοιχεία Δημοκρατικού Πολιτεύματος απο τη διδασκόμενη ύλη της Β/ 


θμιας Εκπαίδευσης. 

Ειδικότερη ανάπτυξη της εξεταστέας ύλης θα γίνεται στη σχετική προκή¬ 
ρυξη. 

2. 0 διαγωνισμός διενεργείται από Επιτροπή, που συγκροτείται με από¬ 
φαση του Υπουργού Δημόσιας Τάξης, μετά από πρόταση του Διευθυντή 
Διοικητικού Αγροφυλακής, αποτελουμένη από τον Διευθυντή Διοικητικού 
Αγροφυλακής και δύο (2) Διευθυντές Αγροφυλακής με ισάριθμους αναπλη¬ 
ρωματικούς. Στην ίδια απόφαση ορίζεται ο Πρόεδρος και ο Γραμματέας αυ¬ 
τής, ο οποίος είναι υπάλληλος της Κεντρικής Υπηρεσίας της Αγροφυλακής. 

3. Καθήκοντα της Επιτροπής είναι η εξεύρεση των καταλλήλων χώρων 
για την διενέργεια των εξετάσεων, η εξασφάλιση του εντύπου υλικού, ο 
τρόπος εποπτείας του διαγωνισμού, η συγκέντρωση των γραπτών, η παρά¬ 
δοση τούτων στους βαθμολογητές, η εξαγωγή της βαθμολογίας κάθε υπο¬ 
ψηφίου και γενικά ό,τι απαιτείται για την ομαλή, νόμιμη και απρόσκοπτη 
διεξαγωγή του διαγωνισμού. 

4. Το προσωπικό που εποπτεύει τον διαγωνισμό και οι βαθμολογητές και 
εξεταστές, ορίζονται με απόφαση του Υπουργού Δημόσιας Τάξης και προέρ¬ 
χονται από το προσωπικό της Αγροφυλακής ή από το Πολιτικό και Αστυνο¬ 
μικό προσωπικό του Υπουργείου Δημόσιας Τάξης ή από μέλη Διδακτικού 
Ερευνητικού Προσωπικού ΑΕΙ ή καθηγητές Δευτεροβάθμιας Εκπαίδευ¬ 
σης. 

Το προσωπικό της Αγροφυλακής προτείνεται από τον Διευθυντή Διοικη¬ 
τικού Αγροφυλακής, το πολιτικό προσωπικό του Υπουργείου Δημόσιας Τά¬ 
ξης από τον Διευθυντή του Πολιτικού προσωπικού του Υπουργείου Δημό¬ 
σιας Τάξης, το Αστυνομικό προσωπικό από τον Διευθυντή προσωπικού" του 
Υπουργείου Δημόσιας Τάξης και τα μέλη του Διδακτικού Ερευνητικού Προ¬ 
σωπικού Ανωτάτων Εκπαιδευτικών Ιδρυμάτων από το Υπουργείο Εθνικής 
Παιδείας και Θρησκευμάτων. 

Οι βαθμολογητές και εξεταστές, που προέρχονται από το προσωπικό της 
Αγροφυλακής και το Πολιτικό προσωπικό του Υπουργείου Δημόσιας Τά¬ 
ξης, πρέπει απαραιτήτως να είναι κάτοχοι πτυχίου Ανωτάτης Σχολής και 
να έχουν το βαθμό του Διευθυντή Α" (ΠΕ-Α’) του δε Αστυνομικού προσωπι¬ 
κού τον βαθμό του Αστυνόμου Α’ και άνω. 

5. Η βαθμολόγηση των γραπτών εξετάσεων γίνεται με ακέραιους αριθ¬ 
μούς και κλίμακα από 0-20, από τους βαθμολογητές. 

6. Κάθε εξεταστέο μάθημα βαθμολογείται από δύο (2) εξεταστες - βαθ¬ 
μολογητές, οι οποίοι θέτουν ξεχωριστή βαθμολογία πάνω σε κάθε γραπτό 
του υποψηφίου, το ονοματεπώνυμο του οποίου είναι καλυμένο με αδιαφανή 
μπλέ ταινία. 

Άρθρο 8 *, 

Εξέταση Αγροφυλάκων 

1. Όσοι από τους υποψήφιους Αγροφύλακες συγκεντρώνουν τα ειδικά 
σωματικά προσόντα (ύψος και στηθική περίμετρο), υποβάλλονται περαι¬ 
τέρω σε δημόσια προφορική συνέντευξη και πρακτική δοκιμασία νοημοσύνη 
και ικανότητας, σύμφωνα με την παρ. 3 του παρόντος άρθρου. 

2. Η εξέταση γίνεται από Επιτροπή που συγκροτείται με απόφαση του 
Υπουργού Δημόσιας Τάξης, μετά από πρόταση του Διευθυντή Διοικητικού 
Αγροφυλακής αποτελουμένη από τον Διευθυντή Διοικητικού, δύο (2) Διευ¬ 
θυντές Αγροφυλακής και δύο (2) ειδικούς επιστήμονες, ψυχίατρους που 
προτείνονται από την αρμόδια Διοίκηση της ΕΛ.ΑΣ. 

3. Η εξέταση αποσκοπεί στην διερεύνηση και εξακρίβση του βαθμού των 
διανοητικών και ψυχικών ικανοτήτων της νοημοσύνης, παρατηρητικότη¬ 
τας, κρίσης, αντίληψης, ευστροφίας, ικανότητας συζήτησης, ψυχραιμίας, 
αυτοκυριαρχίας κ.λπ. που πρέπει να έχουν οι υποψήφιοι. 

4. Η βαθμολόγηση των υποψηφίων επί των διανοητικών και ψυχικών 
ικανοτήτων γίνεται συνολικά και όχι κεχωρισμένα για κάθε ικανότητα, από 
τα μέλη της Επιτροπής, με ακέραιους αριθμούς και κλίμακα από 0 - 20. 

Άρθρο 9. 

Σύνταξη πινάκων επιτυχίας 

1. Οι επιτροπές, διαγωνισμού Αγρονόμων - Αρχιφυλάκων και εξέτασης 
Αγροφυλάκων των άρθρων 7 και 8 του παρόντος, καταρτίζουν πίνακες επι¬ 
τυχίας, στους οποίους καταχωρίζονται με αλφαβητική σειρά, οι υποψήφιοι, 
ο βαθμός κάθε πιμέρους εξέτασης, ο βαθμός τίτλου σπουδών, η ιδιότητα ει¬ 
δικών κατηγοριών, ο τελικός βαθμός επιτυχίας και η σειρά επιτυχίας. 

2. Για την κατάρτιση των πινάκων επιτυχίας συνυπολογίζονται τα εξής: 

(α) Ο βαθμός των γραπτών εξετάσεως για τους Αγρονόμους και Αρχιφύ¬ 
λακες κατά 70% και ο βαθμός προφορικής συνέντευξης και πρακτικής δο¬ 
κιμασίας για τους Αγροφύλακες κατά 60%. 

((β) Ο βαθμός τίτλου σπουδών για τους Αγρονόμους και Αρχιφύλακες 
κατά 30%, για τους Αγροφύλακες 40%. 

(γ) Η παραπάνω βαθμολογία προσαυξάνεται κατά 10% για όσους επι¬ 
καλούνται και αποδεικνύουν τυχόν ιδιότητα πολυτέκνου, τέκνου αναπήρου 

πολέμου ή Αγωνιστού Εθνικής Αντίστασης. 

Άρθρο 10. 

Κύρωση - ισχύς πινάκων 

1. Οι πίνακες του άρθρου 9 του παρόντος υποβάλλονται στον Υπουργό 
Δημόσιας Τάξης, ο οποίος προβαίνει στην κύρωσή τους. 

2. Οι πίνακες που κυρώθηκαν ισχύουν για ένα χρόνο από την κύρωσή 
τους. 

Οι θέσεις που κενώνονται κατά τη διάρκεια ισχύος των πινάκων αυτών, 
πληρούνται από αυτούς, κατά σειρά επιτυχίας. 

Άρθρο 11. 

Πλήρωση θέσεων Αρχιφυλάκων - Αγροφυλάκων, 
από πίνακες άλλων Νομών. 

1. Αν η πλήρωση θέσεων Αρχιφυλάκων - Αγροφυλάκων, από υποψή¬ 
φιους των πινάκων επιτυχίας του Νομού που έχουν προκηρυχθεί, είναι αδύ¬ 
νατη, οι θέσεις αυτές πληρώνονται από υποψήφιους πινάκων επιτυχίας ομό¬ 
ρων Νομών. 

2. Η πλήρωση γίνεται με απόφαση του Υπουργού Δημόσιας Τάξης, μετά 
από πρόταση του Διευθυντή Διοικητικού Αγροφυλακής και ύστερα από αί¬ 
τηση, του υποψήφιου ενδιαφερομένου. 

Άρθρο 12. 

'Διορισμός - Τοποθέτηση 

Από τους κυρωθέντες πίνακες του άρθρου 10 παρ. 1 του παρόντος ο 
Υπουργός Δημόσιας Τάξηε με απόφασή του διορίζει και τοποθετεί τους επι- 
• τυχόντες. 

Άρθρο 13. 

Εκπαίδευση νεοδιορισθέντων 

1. Οι νεοδιορισθέντες Αγρονόμοι, Αρχιφύλακες, Αγροφύλακες υποβάλ¬ 
λονται σε ανάλογη εκπαίδευση. 

2. Η διάρκεια, ο τρόπος και ο τόπος εκπαίδευσης καθορίζονται με από¬ 
φαση του Υπουργού Δημόσιας Τάξης, ύστερα από πρόταση του Διευθυντή 
Διοικητικού Αγροφυλακής. \ , 

ΜΕΡΟΣ ΔΕΥΤΕΡΟ 

ΥΠΗΡΕΣΙΑΚΟ ΣΥΜΒΟΥΛΙΟ 
ΑΡΧΙΦΥΛΑΚΩΝ - ΑΓΡΟΦΥΛΑΚΩΝ 

Άρθρο 14. 

1. Στην Κεντρική Υπηρεσία της Αγροφυλακής, συνιστάται και λειτουργεί 
Υπηρεσιακό Συμβούλιο Αρχιφυλάκων και Αγροφυλάκων, με τη σύνθεση 
και τις αρμοδιότητες του άρθρου 14 του Ν 1586/86 (ΦΕΚ 37-Α) όπως 
αντικαταστάθηκε με το άρθρο 40 τού Ν. 1884/90 (ΦΕΚ 81-Α). 

2. Τις αρμοδιότητες που μέχρι τη δημοσίευση του παρόντος έχει ο Νο¬ 
μάρχης, ασκεί ο Υπουργός Δημόσιας Τάξης. 

Άρθρο 15. 

Καταργούμενες διατάξεις 

Από την ισχύ του παρόντος καταργούνται οι διατάξεις των άρθρων 1-6 
και 10 του Π.Δ. 895/76 «Περί ρυθμίσεως θεμάτων τινών υπηρεσιακής κα- 
ταστάσεως των οργάνων Αγροφυλακής» ως και κάθε άλλη διάταξη που 
ρυθμίζει διαφορετικά τα θέματα του παρόντος. 

Άρθρο 16. 

Η ισχύς του παρόντος αρχίζει από τη δημοσίευσή του στην Εφημερίδα 
της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 18 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΣΩΤΗΡΙΟΣ ΚΟΥΒΕΛΑΣ ΘΕΟΔ. ΑΝΑΓΝΩΣΤΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 (3) 

Μεταβίβαση αρμοδιοτήτων πολεοδομικών εφαρμογών στο Δήμο Λουτρα¬ 
κιού - Περαχώρας (Ν. Κορινθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 61 του Ν. 947/1979 «Περί οικι¬ 
στικών περιοχών» (Α' 169). 

2. Τις διατάξεις του άρθρου 34 του Ν. 1337/1983 «Επέκταση των πο¬ 
λεοδομικών σχεδίων, οικιστική ανάπτυξη και σχετικές ρυθμίσεις» (Α' 33). 

3. Τις διατάξεις του άρθρου 9 του Π.Δ/τος 437/1985 «Καθορισμός και 
ανακατανομή των Υπουργείων» (Α' 157). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Τη σχετική πρόταση του Δήμου Λουτρακιού - Περαχώρας που διατυ¬ 
πώθηκε στην 32/21.2.1990 απόφαση του δημοτικού συμβουλίου και το 
γεγονός ότι όπως διαπιστώνεται από την απόφαση του δημοτικού συμβου¬ 
λίου υπάρχει δυνατότητα οργάνωσης στο Δήμο Λουτρακιού - Περαχώρας 
κατάλληλης τεχνικής υπηρεσίας μέχρι την έναρξη της ισχύος του παρόντος 
διατάγματος. 

6. Τις 540/1990 και 368/1991 γνωμοδοτήσεις του Συμβουλίου της 
Επικράτειας με πρόταση των Υπουργών Εσωτερικών και Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1, Μεταβιβάζεται στο Δήμο Λουτρακιού - Περαχώρας (Ν. Κορινθίας) 
και για την περιφέρειά του, η άσκηση όλων των αρμοδιοτήτων της πολεοδο- 
μικής υπηρεσίας του Υπουργείου Περιβάλλοντος, Χωροταξίας και Δημο¬ 
σίων Έργων που αναφέρεται στις διατάξεις της παρ. 1 του άρθρου 27 του 
Ν. 1577/1985 «Γενικός Οικοδομικός Κανονισμός» (Α' 210) και στις δια¬ 
τάξεις του άρθρου 2 του Π.Δ/τος 3.9.1983 «Τρόπος έκδοσης οικοδομικών 
αδειών και έλεγχος των ανεγειρομένων οικοδομών» όπως ισχύει (Δ' 394) 
και ειδικότερα: 

α) Έκδοσης οικοδομικών αδειών (άρθρο 22 του Ν. 1577/1985). 

β) Εφαρμογής της διαδικασίας χαρακτηρισμού και κατεδάφισης αυθαι¬ 
ρέτων κατασκευών, επιβολής προστίμου, ειδικής εισφοράς και κάθε άλλης 
σχετικής ενέργειας, σύμφωνα με τις διατάξεις των άρθρων 17 και 18 του 
Ν. 1337/1983 και τις διατάξεις των Π.Δ/των της 5/7-12.7.1983 «Δια¬ 
δικασία χαρακτηρισμού και κατεδάφιση νέων αυθαιρέτων κατασκευών και 
ρύθμιση συναφών θεμάτων» (Α' 291) και 3/9-8.9.1983 «Τρόπος και δια¬ 
δικασία εκτίμησης της αξίας των αυθαιρέτων κατασκευών και καθορισμός 
του ύψους των προστίμων αυτών και «Προσδιορισμός της Ειδικής Εισφοράς 
Αυθαιρέτου και σχετικές διαδικασίες» (Δ' 393) όπως ισχύουν. 

γ) Επιβολής των διοικητικών ποινών προστίμου που προβλέπονται από 
την περίπτωση β' της παραγρ. 1 του άρθρου 60 του Ν. 947/1979. 

δ) Εφαρμογής της διαδικασίας διατήρησης ή κατεδάφισης κτισμάτων ή 
κατασκευών σύμφωνα με τις διατάξεις των παραγράφων 5, 7 και 8 του άρ¬ 
θρου 8 και της παραγράφου 8 του άρθρου 9 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών θεμά¬ 
των και θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιότητες είναι δυνα¬ 
τόν ν’ ασκηθούν παράλληλα και από την κατά τις οικείες διατάξεις αρμόδια 
Πολεοδομική Υπηρεσία, εάν η κατά τα ανωτέρω δημοτική Υπηρεσία παρα¬ 
λείψει την άσκηση αυτών. Σε περίπτωση κατά την οποία και οι δύο υπηρε¬ 
σίες επιληφθούν της υποθέσεως, κατά την ενάσκηση της ως άνω αρμοδιότη¬ 
τας, την ίδια ημέρα κατισχύει η πράξη της Πολεοδομικής Υπηρεσίας τε- 
κμαιρομένης παραλείψεως της δημοτικής υπηρεσίας να αποφανθεί. Η σχε¬ 
τική πράξη της Πολεοδομικής Υπηρεσίας κοινοποιείται πάντοτε στην κατά 
τα ανωτέρω αρμόδια δημοτική υπηρεσία η οποία υποχρεούται ν’ απέχει από 
κάθε περαιτέρω ενέργεια για την συγκεκριμένη υπόθεση. 

Άρθρο 2 

1. Στον ίδιο δήμο για την περιφέρειά του μεταβιβάζονται επίσης οι αρμο¬ 
διότητες για τη σύμφωνα με το άρθρο 32 και επόμενα του Ν.Δ/τος της 
17.7.1923 κατάρτιση ;ιαι έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που τη διάνοιξη των 
οδών επισπεύδει το δημόσιο, σύμφωνα με το άρθρο 5 του Ν. 653/1977 
«Περί υποχρεώσεως των παρόδιων ιδιοκτητών για τη διάνοιξη εθνικών 
οδών, αντικαταστάσεως της παραγράφου 3 του άρθρου 6 του Ν. 5269/ 
1931 και ρυθμίσεις συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις αποφασίζει ο αρ¬ 
μόδιος νομάρχης σύμφωνα με τις ισχύουσες διατάξεις. 

2. Ο ίδιος δήμος προβαίνει σε όλες τις υλικές και διαπιστωτικές ενέργειες 
που απαιτούνται για την εφαρμογή στο έδαφος των σχεδίων πόλεων, σύμ¬ 
φωνα με τις ισχύουσες διατάξεις. 

Άρθρο 3 

. 1. Στον ίδιο δήμο και στην περιφέρεια του μεταβιβάζονται επίσης όλες οι 

αρμοδιότητες σύνταξης εκθέσεων και αναθεώρησης αυτών στις περιπτώσεις 
επικινδύνων οικοδομών, σύμφωνα με το από 13/22.4.1929 Προεδρικό 
Διάταγμα «Περί επικινδύνων οικοδομών» (Α' 153). Εξαιρούνται οι περι¬ 
πτώσεις του άρθρου 7 του πιο πάνω διατάγματος για την κατάρτιση εκθέ¬ 
σεων επικινδύνους ετοιμόρροπων κατασκευών. 

2. Στην επιτροπή του άρθρου 7 του πιο πάνω διατάγματος μπορούν να 
συμμετάσχουν και μηχανικοί της τεχνικής υπηρεσίας του δήμου. 

3. Για την σύνταξη έκθεσης, την αναθεώρησή της, την υποβολή και κρί¬ 
σεων ενστάσεων σύμφωνα με την παράγραφο 1 του παρόντος άρθρου, εφαρ¬ 
μόζονται ανάλογα οι διατάξεις του από 13/22.4.1929 Π.Δ/τος. 

Άρθρο 4 

1. Οι αρμοδιότητες που μεταβιβάζονται στο Δήμο Λουτρακιού - Περα- 
χώρας με το παρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις αρ¬ 
μοδιότητες που μεταβιβάζονται, έχει όλες τις αρμοδιότητες που οι σχετικές 
κείμενες διατάξεις προβλέπουν για Προϊστάμενο «Γραφείο Νομομηχανικού» 
ή «Σχεδίου Πόλεως» ή «Πολεοδομικής Αρχής» και «Επιθεωρητού Δημο¬ 
σίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια κατά 
τόπο Επιτροπή Πολεοδομικού και Αρχιτεκτονικού Ελέγχου (ΕΠΑΕ) του 
Υπουργείου Περιβάλλοντος, Χωροταξίας και Δημοσίων Έργων. 

Άρθρο 5 

1. Με την επιφύλαξη των αρμοδιοτήτων που έχουν σύμφωνα με τις ισχύ- 
ουσες σχετικές διατάξεις οι δημοτικές ή κοινοτικές αρχές στην τεχνική υπη¬ 
ρεσία του δήμου, ο Υπουργός Περιβάλλοντος. Χωροταξίας και Δημοσίων 
Έργων και ο αρμόδιος Νομάρχης μπορούν πάντοτε με τα όργανα που ορί¬ 
ζονται από αυτούς, να ασκήσουν επιθεώρηση, την τεχνική υπηρεσία του δή¬ 
μου για τις αρμοδιότητες που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περιβάλ¬ 
λοντος, Χωροταξίας και Δημοσίων Έργων, στο Νομάρχη και στο Δήμαρχο 
ο οποίος είναι υποχρεωμένος να την ανακοινώσει στο δημοτικό συμβούλιο. 

Άρθρο 6 

1. Διαδικασίες οι οποίες έχουν αρχίσει και αφορούν αρμοδιότητες που με¬ 
ταβιβάζονται με το παρόν διάταγμα και οι οποίες εκκρεμούν την ημέρα 
έναρξης ισχύος του στην Πολεοδομική Υπηρεσία ή σε συμβούλιο ή σε επι¬ 
τροπές συνεχίζονται και τελειώνουν από την ίδια υπηρεσία, με τη διαδικασία 
που ισχύει μέχρι την ημέρα έναρξης ισχύος του παρόντος διατάγματος. 

2. Στο πρώτο στάδιο εφαρμογής του παρόντος από την τεχνική υπηρεσία 
του δήμου, οι αρμόδιες κρατικές υπηρεσίες παρέχουν κάθε βοήθεια σ’ αυτή 
για την καλύτερη άσκηση των αρμοδιοτήτων που μεταβιβάζονται. 

Άρθρο 7 

1. Στο Δήμο Λουτρακιού - ΓΙεραχώρας-αποδίδεται ποσοστό 40% του 
προϊόντος της κρατήσεως που προβλέπεται από την παράγραφο 3 του άρ¬ 
θρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων της περίπτωσης 
γ' της παραγράφου 1 του άρθρου 1 του παρόντος. 

Σε όσες περιπτώσεις η βεβαίωση γίνεται από την Πολεοδομική Υπηρεσία, 
κατ’ εφαρμογή της παραγράφου 2 του άρθρου 1 του παρόντος, τα πρόστιμα 
δεν περιέρχονται στο δήμο αλλά βεβαιώνονται κατά τις κείμενες διατάξεις 

Άρθρο 8 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος. Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΛΑΟΣ ΚΛΕΙΤΟΣ ΑΧΙΛΛΕΑΣ ΚΑΡΑΜΑΝΛΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 102 (4) 

Μεταβίβαση αρμοδιοτήτων πολεοδομικών εφαρμογών στο Δήμο Κηφισιάς 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/1979 «περί οικι¬ 
στικών περιοχών» (Α’ 169). 

2. Τις διατάξεις του άρθρου 34 του Ν. 1337/1987 «Επέκταση των πο¬ 
λεοδομικών σχεδίων, οικιστική ανάπτυξη και σχετικές ρυθμίσεις» (Α' 36). 

3. Τις διατάξεις του άρθρου 23 (παρ. 1δ) του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

4. Τις διατάξεις του άρθρου 9 Π. Δ/τος 437/1985 «Καθορισμός και 
ανακατανομή των Υπουργρείων» (Α’ 157). 

5. Την σχετική πρόταση του Δήμου Κηφισιάς που διατυπώθηκε στην 
286/1990 απόφαση του δημοτικού συμβουλίου και το γεγονός ότι όπως 
διαπιστώνεται από την παραπάνω απόφαση υπάρχει δυνατότητα οργάνω¬ 
σης κατάλληλης τεχνικής υπηρεσίας. 

6. Την 296/1991 γνωμοδότηση του Συμβουλίου της Επικράτειας με 
πρόταση τών Υπουργών Εσωτερικών και Περιβάλλοντος, Χ'ωροταξίας και 
Δημοσίων Έργων, αποφασίζουμε: 

Άρθρο 1 

1. Μεταβιβάζεται στο Δήμο Κηφισιάς και για την περιφέρειά του, η 
άσκησή όλων των αρμοδιοτήτων της πολεοδομικής υπηρεσίας του Υπουρ¬ 
γείου Περιβάλλοντος, Χωροταξίας και Δημοσίων Έργων που αναφέρεται 
στο άρθρο 27 παρ. 1 του Ν. 1577/1985 «Γενικός Οικοδομικός Κανονι¬ 
σμός» (Α' 210) και στο άρθρο 2 του Π. Δ/τος της 3.9.1983 «Τρόπος έκδο¬ 
σης οικοδομικών αδειών και έλεγχος των αναγειρομένων οικοδομών», 
όπως ισχύει και ειδικότερα: 

α) Έκδοσης οικοδομικών αδειών (άρθρο 22 του Ν. 1577/1985). 

β) Εφαρμογής της διαδικασίας χαρακτηρισμού και κατεδάφισης αυθαι¬ 
ρέτων κατασκευών, επιβολής προστίμου, ειδικής εισφοράς και κάθε άλλης 
σχετικής ενέργειας, σύμφωνα με τα άρθρα 17 και 18 του Ν. 1337/1983 
και τις διατάξεις του από 5.7.1983 Π. Δ/τος «Διαδικασία χαρακτηρισμού 
και κατεδάφιση νέων αυθαιρέτων κατασκευών και ρύθμιση συναφών θεμά¬ 
των» (Δ’ 291) και των από 3.9.1983 Π. Δ/των «Τρόπος και διαδικασία 
εκτίμησης της αξίας των αυθαιρέτων κατασκεύων και καθορισμός του 
ύψους των προστίμων αυτών« και «Προσδιορισμός της Ειδικής Εισφοράς 
Αυθαιρέτου και σχετικές διαδικασίες» (Δ' 393), όπως ισχύουν. 

γ) Επιβολής των διοικητικών ποινών προστίμου. 

δ) Εφαρμογής τής διαδικασίας διατήρησης ή κατεδάφισης κτισμάτων ή 
κατασκευών σύμφωνα με τις διατάξεις των παραγρ. 5, 7 και 8 του άρθρου 
8 και της παραγρ. 8 του άρθρου 9 του Ν. 1512/1985 «Τροποποίηση και 
συμπλήρωση πολεοδομικών διατάξεων, ρύθμιση συναφών θεμάτων και θε¬ 
μάτων του Ταμείου Νομικών» (Α’ 4). 

2. Οι κατά τις ανωτέρω περιπτώσεις β, γ και δ αρμοδιότητες είναι δυνα¬ 
τόν να ασκηθούν παράλληλα και από την κατά τις οικείες διατάξεις αρμόδια 
πολεοδομική υπηρεσία, εάν η κατά τα ανωτέρω δημοτική υπηρεσία παρα¬ 
λείψει την άσκηση αυτών. 

Σε περίπτωση κατά την οποία και οι δύο υπηρεσίες επιληφθούν της υπο- 
θέσεως, κατά την ενάσκηση της ως άνω αρμοδιότητας, την ίδια ημέρα κατι¬ 
σχύει η πράξη της πολεοδομικής υπηρεσίας τεκμαιρομένης παραλείψεως 
της δημοτικής υπηρεσίας να αποφανθεί. 

Η σχετική πράξη της πολεοδομικής υπηρεσίας κοινοποιείται πάντοτε 
στην κατά τα ανωτέρω αρμόδια δημοτική υπηρεσία η οποία υποχρεούτάι να 
απέχει από κάθε περαιτέρω ενέργεια για την συγκεκριμένη υπόθεση. 

Άρθρο 2 

1. Στον ίδιο δήμο και για την περιφέρειά του μεταβιβάζονται επίσης οι 
αρμοδιότητες για τη σύμφωνα με το άρθρο 32 και επόμενα του Ν. Δ/τος 
της 17.7.1923 κατάρτιση και έκδοση πράξεων αναλογισμού προσκύρωσης 
και τακτοποίησης οικοπέδων, εκτός από τις περιπτώσεις που τη διάνοιξη 
των οδών επισπεύδει το δημόσιο, σύμφωνα με το άρθρο 5 του Ν. 653/ 
1977 «Περί υποχρεώσεως των παρόδιων ιδιοκτητών για την διο#<οιξιν εθνι¬ 
κών οδών, αντικαταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις, αποφασίζει ο αρ¬ 
μόδιος Νομάρχης, σύμφωνα με τις ισχύουσες κάθε φορά διατάξεις. 

2. Ο ίδιος δήμος προβαίνει σε όλες τις υλικές και διαπιστωτικές ενέργειες 
που απαιτούνται για την εφαρμογή στο έδαφος των σχεδίων πόλεων, σύμ¬ 
φωνα με τις ισχύουσες διατάξεις. 

Άρθρο 3 

1. Στον ίδιο δήμο και στην περιφέρεια τον μεταβιβάζονται επίσης όλες οι 
αρμοδιότητες σύνταξης εκθέσεων και αναθεώρησης αυτών στις περιπτώσεις 
επικινδύνων οικοδομών, σύμφωνα με το από 13/22.4.1929 π. δ/γμα 
«Περί επικινδύνων οικοδομών» (Α' 153). Εξαιρούνται οι περιπτώσεις του 
άρθρου 7 του πιο πάνω διατάγματος για την κατάρτιση εκθέσεων επικινδύ¬ 
νους ετοιμόρροπων κατασκευών. 

2. Στην επιτροπή του άρθρου 7 του πιο πάνω διατάγματος μπορούν να 
συμμετέχουν και μηχανικοί της τεχνικής υπηρεσίας του δήμου. 

3. Για την σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παράγρ. 1 του παρόντος άρθρου εφαρμό¬ 
ζονται αναλόγως οι διατάξεις του από 13/22.4.1929 Π. Δ/τος. 

Άρθρο 4 

1. Οι αρμοδιότητες που μεταβιβάζονται στο Δήμο Κηφισιάς με το παρόν 
διάταγμα ασκούνται από την τεχνική υπηρεσία του. 

2. Ο προϊστάμενος της πιο πάνω τεχνικής υπηρεσίας, όταν ασκεί τις αρ¬ 
μοδιότητες που μεταβιβάζονται, έχει όλες τις αρμοδιότητες που οι σχετικές 
κείμενες διατάξεις προβλέπουν για προϊστάμενό «Γραφείου Νομομηχανι- 

: κού» ή «Σχεδίου Πόλεως» ή «ΓΙολεοδομικής Αρχής» ή «Επιθεωρητού Δημο¬ 
σίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια κατά 
τόπο Επιτροπή Πολεοδομικού και Αρχιτεκτονικού Ελέγχου (ΕΠΑΕ) του 
Υπουργείου Περιβάλλντος. Χωροταξίας και Δημοσίων Έργων. 

Άρθρο 5 

1. Με την επιφύλαξη των αρμοδιοτήτων που έχουν σύμφωνα με τις ισχύ- 
ουσες σχετικές διατάξεις οι δημοτικές ή κοινοτικές αρχές στην τεχνική υπη¬ 
ρεσία του Δήμου, ο Υπουργός Περιβάλλοντος. Χωροταξίας και Δημοσίων 
Έργων και ο αρμόδιος Νομάρχης μπορούν πάντοτε με τα όργανα που ορί¬ 
ζονται από αυτούς να ασκήσουν επιθεώρηση στην τεχνική υπηρεσία του δή¬ 
μου για τις αρμοδιότητες που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περιβάλ¬ 
λοντος, Χωροταξίας και Δημοσίων Έργων, στο Νομάρχη και στο Δήμαρχο 
ο οποίος είναι υποχρεωμένος να την ανακοινώσει στο δημοτικό συμβούλιο. 


Άρθρο 6 

1. Διαδικασίες οι όποιες έχουν αρχίσει και αφορούν αρμοδιότητες που με¬ 
ταβιβάζονται με το παρόν διάταγμα και οι οποίες εκκρεμούν την ημέρα 
έναρξης της ισχύος του , στην πολεοδομική υπηρεσία ή σε συμβούλιο ή σε 
επιτροπές συνεχίζονται και τελειώνουν από την ίδια υπηρεσία, με τη διαδι¬ 
κασία που ισχύει μέχρι την ημέρα έναρξης ισχύος του παρόντος διατάγμα¬ 
τος. 

2. Στο πρώτο στάδιο εφαρμογής του παρόντος από την τεχνική υπηρεσία 
του Δήμου, οι αρμόδιες κρατικές υπηρεσίες παρέχουν κάθε βοήθεια σ’ αυτή 
για την καλύτερη άσκηση των αρμοδιοτήτων που μεταβιβάζονται. 

Άρθρο 7 

1. Στον Δήμο Κηφισιάς αποδίδεται ποσοστό 40% του προϊόντος της 
κρατήαεως που προβλέπεται από την παρ. 3 του άρθρου 2 του ΚΝ/1947 
ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων της περίπτωσης 
γ του άρθρου 1 του παρόντος. 

Σε όσες περιπτώσεις η βεβαίωση γίνεται από την πολεοδομική υπηρεσία, 
κατά εφαρμογή της παρ. 2 του άρθρου 1 του παρόντος, τα πρόστιμα δεν πε- 
ριέχονται στο δήμο αλλά βεβαιώνονται κατά τις κείμενες διατάξεις. 

Άρθρο 8 

Η ισχύς του παρόντος διατάγματος αρχίζει ένα μήνα από τη δημοσίευσή 
του στην Εφημερίδα της Κυβερνήσεως. 

Στον Υπουργό Περιβ-λλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ ..I 

ΝΙΚΟΛΑΟΣ ΚΛΕΙΤΟΣ ΑΧΙΛΛΕΑΣ ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



